Yesu wapharazga, wasambiza ndipuso wachizga (23-25)
4 Pavuli paki, Yesu wangulongozgeka ndi mzimu kuluta kuchipululu kuti wakayeseki+ ndi Dyaboli.+2 Wati wafunga kwa mazuŵa 40, msana ndi usiku, wanguvwa nja.3 Sonu Dyaboli wanguza kuzimuyesa+ ndipu wangumukambiya kuti: “Asani ndiwi mwana waku Chiuta, kambiya mya iyi kuti yisambuki viŵandi.”4 Kweni Yesu wangumuka kuti: “Malemba ngakamba kuti: ‘Munthu wangaja ndi umoyu ndi chiŵandi pe cha, kweni ndi mazu ngosi ngakutuliya mumulomu mwaku Yehova.’”*+5 Pavuli paki, Dyaboli wangumutole kutawuni yakupaturika+ ndipu wangumuŵika pachanya* pa mpanda wa nyumba yakusopiyamu.+6 Ndipu wangumukambiya kuti: “Asani ndiwi mwana waku Chiuta, jiponyi pasi chifukwa Malemba ngakamba kuti: ‘Walamulengi angelu ŵaki vakukwaskana ndi yiwi,’ ndipu ‘yiwu akunyamuwengi mumanja mwawu, kuti phazi laku lileki kupuma mwa.’”+7 Yesu wangumukambiya kuti: “Malemba ngakamba so kuti: ‘Ungamuyesanga cha Yehova* Chiuta waku.’”+8 Dyaboli wangutole so Yesu pachanya pa phiri litali ukongwa ndipu wangumulongo maufumu ngosi nga pacharu chapasi ndi vinthu vawu vakuzirwa.+9 Ndipu Dyaboli wangumukambiya kuti: “Vosi ivi ndikupaskengi asani ungandijikamiya ndi kundisopa kamoza pe.”10 Yesu wangumukambiya kuti: “Tuwapu yapa, Satana! Chifukwa Malemba ngakamba kuti: ‘Yehova* Chiuta waku ndiyu utenere kumusopa,+ ndipu iyu pe ndiyu utenere kumuchitiya uteŵeti wakupaturika.’”+11 Pavuli paki, Dyaboli wangumuleka,+ ndipu awonani! angelu anguza ndi kwamba kumuteŵete.+12 Sonu Yesu wati wavwa kuti Yohane wamangika,+ wanguluta ku Galileya.+13 Kweniso wati watuwa ku Nazareti, wanguza ndi kwamba kuja ku Kaperenao+ pafupi ndi nyanja, kuvigaŵa va Zebuloni ndi Nafutali.14 Venivi vinguchitika kuti vo vingukambikiya limu kuziya mwa mchimi Yesaya vifiskiki. Iyu wanguti:15 “Yiwi charu cha Zebuloni ndi charu cha Nafutali, munthowa yakuluta kunyanja, kusirya linyaki la Yorodani, Galileya wa ŵanthu amitundu yinyaki!16 Ŵanthu wo ajanga mu mdima awona ukweru ukulu, ndipu wo ajanga muchigaŵa cha mduzi wa nyifwa, ukweru+ waŵaŵaliya.”+17 Kutuliya pa nyengu yeniyo, Yesu wangwamba kupharazga ndipuso kukamba kuti: “Lapani, chifukwa Ufumu wakuchanya we pafupi.”+18 Wachiyenda mumphepeti mwa Nyanja ya Galileya, wanguwona ŵanthu ŵaŵi pa ukulu ndi pa uvurwa, Simoni yo wadanika kuti Peturo+ ndi mvurwa waki Andireya. Iyu wanguŵasaniya achiponya mukwawu munyanja chifukwa ŵenga alovi.+19 Sonu wanguŵakambiya kuti: “Ndilondoni, ndipu ndikusambuseningi alovi a ŵanthu.”+20 Nyengu yeniyo, angujowo mikwawu yawu ndipu angumulondo.+21 Yesu wachilutirizga ulendu waki, wanguwona so ŵanthu anyaki ŵaŵi, pa ukulu ndi pa uvurwa, Yakobe mwana waku Zebediya ndi mvurwa waki Yohane.+ Yiwu ŵenga muboti ndi awusewu a Zebediya, atandanga mikwawu yawu, ndipu wanguŵadana.+22 Wati waŵadana, nyengu yeniyo angusiya boti ndi awusewu ndipu angumulondo.23 Pavuli paki, wangwenda mu Galileya+ mosi ndipu wasambizanga ŵanthu mumasinagogi ngawu+ ndipuso wapharazganga uthenga wamampha wa Ufumu ndi kuchizga matenda nga mtundu wewosi kweniso masuzgu nga mtundu wewosi pakati pa ŵanthu.+24 Mbiri yaki yinguwanda mu Siriya mosi, ndipu ŵanthu azanga ndi wo atamanga matenda ngakupambanapambana, wo avwanga maurwirwi,+ wo ŵenga ndi viŵanda,+ avizilirisi+ kweniso akupunduka ndipu iyu wanguŵachizga.25 Ivi vinguchitiska kuti chigulu cha ŵanthu chimulondo kutuliya ku Galileya, ku Dekapoli,* ku Yerusalemu, ku Yudeya ndi kusirya linyaki la Yorodani.
tum_Latn tum_Latn